cyanic-selkie/wikianc huggingface dataset:
Օզիո Սոպրա
Բնակչությունը ըստ 2008 թվականի տվյալների կազմում է 4650 մարդ, խտությունը՝ 804 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 24027։ Հեռախոսային կոդ՝ 035։
Վերոնայի Սուրբ Զենոնը հարգվում է որպես կոմունայի հովանավոր։ Տոնակատարությունը ապրիլի 12-ին է։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Սամուել վան Հոգստրասեն
Հոգստրասեն Սամուել Դիրկս վան (Samuel Dirksz van Hoogstraten, ), հոլանդացի նկարիչ, գծանկարիչ, գրականագետ, արվեստի տեսաբան։
Կենսագրություն
Հոգստերնը ընտանիքում յոթ երեխաներից մեծն էր։ Նկարչության առաջին դասերը հորից է ստացել։ Երբ 1640 թվականին մահացավ Դիրկ վան Հոգստրատենը, Սամուելը Դորդրեխտից տեղափոխվում է Ամստերդամ, որտեղ 1642 թվականին դառնում է Ռեմբրանտի աշակերտը։ Իր ուսուցչի ղեկավարությամբ Սամուելը նկարում է աստվածաշնչյան և ժանրային տեսարաններ, դիմանկարներ և նատյուրմորտներ՝ ռեմբրանտյան ոճով։ Հոգստրատենի աշխատանքների ոճը մոտ է Պիտերա դե Խոխայի և Գաբրիելա Մետսյուի ոճին, իսկ ավելի ուշ՝ Յան վան Բանի վրձնին։ Ռեմբրանտից բացի Սամուելը սովորել է Խիերոնիմուս Վիրիկասի մոտ։
Ռեմբրանտի արհեստանոցում Սամուելի հետ միաժամանակ սովորում էր Կարել Ֆաբրիցիուսը, ում հետ շփվելով տարվեց հեռանկարներով և տեսողական խաբկանքով։ Հենց այս ժանրում էլ նա ճանաչվեց հետագայում։ Հայտնի դարձավ նրա «հեռանկարային արկղիկը », որի ներսը կարելի էր թափանցել հոգու աչքերով՝ տեսնելու տիպիկ հոլանդական տան նուրբ ինտերյերի պատկերումը (մոտավորապես 1655-1660-ական թվականներին)։ Նրա գեղանկարները հաճախ էին ստեղծվում ազդեցությունների, գալիք առաջընթացների մոտիվներով՝ օրինակ «Տեսարան միջանցքից» նկարը։
Ստեղծագործական ուղի և պարգևներ
Շուտով նկարիչը վարպետացավ և ծավալեց ինքնուրույն ստեղծագործական գործունեություն արդեն որպես դիմանկարիչ։ 1648 թվականին Սամուելը կարճ ժամանակով վերադառնում է Դորդրեխտ և 1651 թվականին ուղևորվում է ճանապարհորդության դեպի Եվրոպա։ 1651-1653 թվականներին լինելով Վիեննայում (որտեղ նա որոշ ժամանակ թագավորական պալատում է անցկացնում և նկարում Բուրգպլացից դեպի Շվայցերգոֆ բացվող տեսարանը ), և Հռոմում, նկարիչը ծանոթանում է Վերածննդի մշակույթին, և թե ինչպես են այնտեղ օգտագործվում տարածական պատրանքները։ Հռոմում Հոգստրատենը «Բատավեր» կեղծանունով ֆլամանդական և հոլանդական նկարիչների «Շիլդերսբենտ» խմբակն է ընդունվում։ Սամուելը քսանչորս տարեկան հասակում Հռոմեական Սրբազան կայսրության կայսր Ֆերդինանդ 3-րդ-ի կողմից պարգևատրվում է կայսերական մեդալիոնով և ոսկե շղթայով։ 1656 թվականին վերադառնալով հայրենիք ամուսնանում է և նշանակվում դրամահատարանի տնօրեն։ 1662-1666 թվականներին կատարեց Լոնդոն ճանապարհորդություն։ Մի քանի տարի էլ ապրելով Հագգայում, նա վերջնականապես հաստատվեց Դորդրեխտում։
Հոգստրատենը կենդանության օրոք արժանացել է գեղանկարչի, գծանկարչի, ինքնանկարչի (օրինակ կարող է ծառայել ինքնանկարը, որը կատարվել է Սամուելի կողմից հիսուն տարեկան հասակում), գրողի, բանաստեղծի և գիտնականի կոչման։
Ժառանգություն
Հայրենի քաղաքում նա ամենապատվավոր քաղաքացին էր։ Նկարչի օգտագործած ժանրերը բավականին լայն են՝ դիմանկարներ, բնանկարներ, ժանրային և պատմական տեսարաններ, անիմալիստական ստեղծագործություններ, նատյուրմորտներ։ Ստեղծագործական տարբեր ժամանակներում նա տարբեր ոճերով էր նկարում։ 1645 թվականին թվագրված դիմանկարը Ռեմբրանտի նկարին է հիշեցնում, և Հոգստրատենի ստեղծագործական այս գաղտնիքը շարունակվեց մոտավորապես մինչև 1645 թվականը, երբ հայտնվեց նրա հանրահայտ «Հրեան, ով նայում էր պատուհանից» կտավը՝ նկարված այնքան մանրակրկիտ, որ պատկերը թվում էր առարկայական։ «Վիեննայի Գոֆբուրգի բակի ներքին տեսարանը» նկարը նկարչի ճարտարապետական վարպետության վկայությունն է (թեև նկարիչը տեխնիկական նորարարություններով տարված,ինչպիսիք էին տեսախցիկը և հեռուստասկավառակը, որ օգտագործում էր իր աշխատանքներում), իսկ «Տիկինը, ով բակում զբոսանքի ժամանակ նամակ էր կարդում և «Հիվանդ բժիշկը», դե Խոխի ոգու օրինակներն են։
Նրա ավելի ուշ շրջանի ստեղծագործություններից մեկը՝ թվագրված 1670 թվականին, բնանկարիչ Մատեյսա վան դեն Բրոուկի դիմանկարն է։ Նկարչի թողած քիչ նկարները բացատրվում են նրա բազմակողմանի և տարբեր ուղղվածություններով հակված լինելու հետաքրքրությամբ։ 18-րդ դարի փաստաթղթերից մեկում նկարիչը հայտնի է որպես մթնախցիկի հիմնադիրը։ Հոգստրատենը երկար ժամանակ էր հատկացնում գրականությանը։ Այդ շարքի նրա գլխավոր ստեղծագործությունը, որը հրատարակվել է Ռոտերդամում «Բնանկարչության ներածություն» տրակտատն է (1678 թվական ), որը իր լայն տարածվածությամբ 17-րդ դարի արվեստի տեսաբանների շարքում նա առաջին շարքում է։ Այս աշխատանքներում շատ մեծ տեղ է հատկացվում Ռեմբրանդին, ում պարտական ենք, և նա է, որ մեզ է հասցրել իր ուսուցչի որոշ էսթետիկ հայացքներ և մտքեր։ Հոգստրատենը գրել է նաև սոնետներ և ողբերգություններ։ Հոգստրատենի աշակերտներից հայտնի են դարձել Արտ դե Գելդերը և Արնոլդ Հոուբրակեն ։
Գրականություն
Կատեգորիա:Հոլանդացի գրաֆիկներ Կատեգորիա:Հոլանդացի նկարիչներ Կատեգորիա:Հոլանդացի գրողներ Կատեգորիա:Հոլանդացի բանաստեղծներ
Սթիվեն Մնուչին
Սթիվեն Թյորներ Մնուչին (բնօրինակ ազգանունը՝ Մնուխին, ինքն արտասանում է Մենուշին, Steven Terner Mnuchin, ), ամերիկացի ձեռնարկատեր, «Goldman Sachs» բանկի նախկին աշխատակից։ Դոնալդ Թրամփի հաղթանակից հետո ընտրված նախագահի կաբինետում նշանակվել է Ֆինանսների նախարար։ 2017 թվականի փետրվարի 13-ից Միացյալ Նահանգների Ֆինանսների նախարարն է։
Կենսագրություն
Ծնվել է հրեական ընտանիքում։ Մնուչինի նախնիները Ռուսաստանից հրեական ներգաղթյալներ էին ։ Ավարտել է Եյլի համալսարանը, որտեղ հանրակացարանի սենյակը կիսել է ապագա նախագահի և «Sears» ընկերության հիմնական բաժնետեր Էդվարդ Լամփերտի հետ։
1985-2002 թվականներին Մնուչինն աշխատել է «Goldman Sachs» բանկում՝ հասնելով փոխնախագահի և տեղեկատվական տեխնոլոգիաների գծով տնօրենի պաշտոններին և վաստակելով 40 միլիոն դոլար։ Այնուհետև աշխատել է Լամփերտի ESL հեջ ֆոնդերում։ Մի քանի ամիս անց զբաղեցրել է «SFM Capital Management» հեջ ֆոնդերի գլխավոր տնօրենի պաշտոնը, որում Ջորջ Սորոսը ներդրել է 1 միլիարդ դոլար։ Որոշ ժամանակ անց Մնուչինը Չիպ Զիլիգի և Դենիել Նիդիչի հետ հիմնել է «Dune Capital» ընկերությունը, որը 2006 թվականին զբաղվել է կինոարտադրության ֆինանսավորմամբ։ 2007 թվականին ընկերությունը 500 միլիոն դոլարի պայմանագիր է կնքել «20th Century Fox» կինոընկերության հետ՝ ներդրումներ կատարելով «Ավատար» ֆիլմի և «Իքս մարդիկ» ֆիլմաշարից որոշ ֆիլմերի նկարահանումներում։ Ավելի ուշ «Dune»-ը պայմանագիր է կնքել «Warner Brothers»-ի հետ։ 2013 թվականին Մնուչինը միացրել է բիզնեսը Բրեթ Ռաթների և Ջեյմս Փաքերի հետ, և այդ միավորման արդյունքում ստեղծվել է «RatPac-Dune Entertainment» ընկերությունը։ Այն ֆինանսավորել է «Ամերիկացի դիպուկահարը» և «Խելագար Մաքս․ զայրույթի ճանապարհը» ֆիլմերը։ 2014 թվականին ներդրել է «Relativity Media»-ում, բայց 2015 թվականին՝ մինչև այդ ընկերության սնանկության ընթացակարգի սկսվելը, հասցրել է դուրս գալ կապիտալից ։
2016 թվականին Մնուչինը ղեկավարել է Դոնալդ Թրամփի նախագահական քարոզարշավի ֆինանսները, իսկ նույն տարվա նոյեմբերին մամուլն սկսել է նրան համարել ընտրված նախագահի ապագա աշխատասենյակում ֆինանսների նախարարի պաշտոնի հնարավոր թեկնածուներից մեկը ։
2016 թվականի նոյեմբերի 30-ին Թրամփը պաշտոնապես հայտարարել է Ֆինանսների նախարարի պաշտոնում հաստատվելու համար Մնուչինի թեկնածությունը Սենատին ներկայացնելու մտադրության մասին ։
2017 թվականի փետրվարի 13-ին Սենատը 53 կողմ և 47 դեմ ձայնով հաստատել է Մնուչինի նշանակումը։ Քննարկման ժամանակ խիստ քննադատության է ենթարկվել Մնուչինի անցյալը, որը կապված Է Ուոլ Սթրիթում նրա երկարատև գործունեության հետ։ Մասնավորապես, Նյու Ջերսիից սենատոր-դեմոկրատ Ռոբերտ Մենենդեսը հայտնել է․
Ընտանիք
Սթիվեն Մնուչինը Նյու Յորքից Էլեն Թյորներ-Քուփերի և Կոնեկտիկուտ նահանգի Վաշինգտոն քաղաքից Ռոբերտ Մնուչինի որդին է։ Էլեն Թյորներն զբաղեցրել է Սողոմոն Գուգենհայմի թանգարանի տնօրենների միջազգային խորհրդի փոխնախագահի և արվեստին աջակցող Բիրդ Հոֆմանի հիմնադրամի (Byrd Hoffman Foundation) տնօրենի պաշտոնները։ Ռոբերտ Մնուչինը նախկինում եղել է «Goldman Sachs»-ի հիմնական պարտնյորը, Նյու Յորքի «c&M Arts» պատկերասրահի սեփականատերը։ Ռոբերտն ու նրա երկրորդ կինը՝ Ադրիանան, նաև Վաշինգտոնի (Կոնեկտիկուտ) «Mayflower Inn» հյուրանոցի սեփականատերն են, իսկ Ադրիանան Նյու Յորքի Ամերիկյան արվեստի Ուիթնի թանգարանի հոգաբարձական խորհրդի անդամ է։
1999 թվականին Սթիվեն Մնուչինն ամուսնացել է «Launch Media» ընկերության փոխնախագահ Հեզեր Քրոսբիի հետ (Heather deForest Crosby) ։ 2014 թվականին զույգը բաժանվել է։
2016 թվականին Մնուչինը նշանադրվել է Մեծ Բրիտանիայում ծնված դերասանուհի Լուիզա Լինթոնի հետ, որը Զամբիայում իր կյանքի մասին հուշագրությունների հրապարակումից հետո հայտնվել է աղմկահարույց սկանդալի կիզակետում ։
Արտաքին հղումներ
Կատեգորիա:Ամերիկացի կինոպրոդյուսերներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի գործարարներ Կատեգորիա:ԱՄՆ-ի քաղաքական գործիչներ Կատեգորիա:Դոնալդ Թրամփի նախագահություն Կատեգորիա:21-րդ դարի ամերիկացի քաղաքական գործիչներ Կատեգորիա:Ֆինանսների նախարարներ Կատեգորիա:Ամերիկացի միլիարդատերեր Կատեգորիա:Եյլի համալսարանի շրջանավարտներ Կատեգորիա:Ամերիկացի ձեռնարկատերեր
Վերեթեք
Վերեթեք, գյուղ Արևմտյան Հայաստանում, Էրզրումի վիլայեթի Ալաշկերտի գավառակում ։ Գտնվում էր Բագրևանդ գետի ձախ կողմի վտակներից մեկի վերին հոսանքի տարածքում, Ալաշկերտ քաղաքից 18 կմ արևելք։
Բնակչություն
XX դարի սկզբին ուներ 18 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Մակարովո (գյուղ, Վոլոգոդսկի շրջան)
Մակարովո (Макарово), գյուղ Ռուսաստանի Վոլոգդայի մարզի Վոլոգոդսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1889 թվականին հիմնադրված բնակավայրեր Կատեգորիա:Ռուսաստանի Վոլոգդայի մարզի Վոլոգոդսկի շրջանի բնակավայրեր
Բարաբաշովկա (գյուղ, Լեբեդինի շրջան)
Բարաբաշովկա (Барабашівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Բարաբաշովկա գյուղում բնակվում էր 13 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Քոդի Զելլեր
{{Տեղեկաքարտ ԱԲԱ բասկետբոլիստ2 Քոդի Ալեն Զելլեր
Քոդի Ալեն Զելլեր (անգլ.՝ Cody Allen Zeller, ծնվ.՝ հոկտեմբերի 5, 1992 թ.), ամերիկացի պրոֆեսիոնալ բասկետբոլիստ։ Հանդես է եկել Բասկետբոլի ազգային ասոցիացիայում (NBA)։ Խաղում է ծանր հարձակվողի և կենտրոնականի դիրքերում։
Հաճախել է հայրենի Վաշինգտոն (Ինդիանա նահանգ) քաղաքում գտնվող համանուն ավագ դպրոցը։ Համալսարանային առաջնություններում ներկայացրել է Ինդիանայի համալսարանը, որի կազմում 2 տարի անցկացնելուց հետո 2013 թվականի NBA դրաֆթում ընտրվել է 4-րդ համարի ներքո՝ «Շառլոթ Բոբքեթսի» (այժմ՝ «Հորնեթս») կողմից։
Զելլերն ունի ավագ եղբայրներ՝ Թայլեր և Լյուք անուններով, որոնցից առաջինը ներկա պահին հանդես է գալիս «Կլիվլենդ Կավալիերսում», իսկ երկրորդը նախկինում խաղացել է «Ֆինիքս Սանսի» կազմում ։
Արտաքին հղումներ
Կատեգորիա:1992 ծնունդներ Կատեգորիա:Հոկտեմբերի 5 ծնունդներ Կատեգորիա:Ամերիկացի բասկետբոլիստներ Կատեգորիա:Շառլոթ Հորնեթսի բասկետբոլիստներ
Էստոնիայի հանրային հեռուստառադիոհաղորդակցության ընկերություն
Էստոնիայի հանրային հեռուստառադիոհաղորդակցության ընկերություն (Eesti Rahvusringhääling), Էստոնիայի ազգային հեռուստառադիոհաղորդակցության ոլորտը ղեկավարող և կազմակերպող ընկերություն, որը անդամակցում է Եվրոպական հեռարձակողների միությունը։ Ձևավորվել է 2007 թվականի հունիս 1-ին Էստոնական ռադիոյի և Էստոնական հեռուստատեսության միացումով, որի մասին Էստոնիայի Ազգային ժողովը հատուկ օրենք է ընդունել 2007 թվականի հունվարի 18-ին։ Ընկերության մեջ ընդգրկված են 5 ռադիոալիք, 2 հեռուստաալիք և երեք լեզվով գործող լրատվական կայք։
Արտաքին հղումներ
Կատեգորիա:Էստոնիայի լրատվամիջոցներ Կատեգորիա:Հեռուստաընկերություններ
(3128) Օբրուչև
(3128) Օբրուչև (Obruchev), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 23-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,112442 ա. մ., առավելագույնը մոտենում է 2,6078 ա. մ. հեռավորության վրա և հեռանում 3,6171 ա. մ. ։ Արեգակի շուրջ մեկ ամբողջական պտույտ է կատարում 2005,63 երկրային օրվա ընթացքում, իր ուղեծրով շարժվելով միջինում 0,179495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բեթի Գրեյբլ
էլիզաբեթ Ռուտ «Բեթթի» Գրեյբլ (Elizabeth Ruth «Betty» Grable; ), ամերիկացի դերասանուհի, պարուհի և երգչուհի։ 1930-1940 թվականների ընթացքում նրա մասնակցությամբ թողարկված 42 ֆիլմերը հավաքել են 100 մլն դոլար, սահմանել է շահույթի ռեկորդ։ ԱՄՆի ֆինանսների նախարարությունը 1946 և 1947 թվականներին դերասանուհուն կոչել է ամենաբարձր վարձատրվող ամերիկացի կին։ Իր գործունեության ընթացքում նա վաստակել է 3 մլն դոլարից ավելի։
Վաղ տարիներ և կրթություն
Ծնվել է 1916 թվականի դեկտեմբերի 18-ին Միսսուրի նահանգի Սենթ Լուի ս քաղաքում։ Լիլիան Ռոուզի և Ջոն Չալզ Գրեյբլի, ով բորսայի բրոկեր էր, երեք երեխաներից փոքրն է։ Դերասանուհին ունեցել է հոլանդական, անգլիական, գերմանական և իռլանդական արմատներ։ Դերասանուհի դառնալու մեջ նրան ոգեշնչել է նրա մայրը, ով ուժեղ, համառ, իր երեխաներին սիրող կին է եղել։ Նրա օգնությամբ Էլիզաբեթը մասնակցել է գեղեցկության բազմաթիվ մրցույթների, որոնցից մի քանիսում հաղթել է, իսկ մի քանիսում հանդիսատեսի և ժյուրիի կողմից արժանացել է ուշադրության։
1929 թվականին, երբ Գրեյբլը 12 տարեկան էր, սկսել է կինոյում իր գործունեությունը, սակայն նրա հետ պայմանագիրը խզվել է, քանի որ պարզվել է, որ նա պամանագիրը կնքելիս օգտագործել է կեղծ փաստաթղթեր։ Նա պայմանագրեր է կնքել այնպիսի ընկերությունների հետ, ինչպիսիք են՝ «RKO-ն» և « Paramount Pictures » ընկերությունները։ 1930-ական թվականներին նկարահանվել է Բ-կարգի ֆիլմերում՝ հիմնականում խաղալով քոլեջի ուսանողուհու դերեր։ Գրեյբլը հայտնի է դարձել, երբ նկարահանվել է «ԴյուԲարրին եղել է կին» բրոդվեյան մյուզիքլում, որից հետո նա ուշադրության է արժանացել « 20th Century Fox » ընկերությունը :
Նա Էլիս Ֆեյին փոխարինել է «Նույնիսկ արգենտինական» ֆիլմում, որը դարձել է իր առաջին հոլիվուդյան խոշոր աշխատանքը, ինչից հետո մի քանի տարվա ընթացքում դարձել է « Fox » ընկերության աստղ։ 10 տարվա ընթացքում ընկերությունը Գրեյբլին նկարահանել է գունավոր երաժշտական ֆիլմերում։ Այդ ֆիլմերը շատ հայտնի է եղել և գլխավոր դերերը կատարել են այնպիսի դերասաններ, ինչպիսիք են՝ Դոն Ամիչին, Թայրոն Փաուերը, Ջոյն Փեյնը և այլք։ 1943 թվականին եղել է աշխարհում համար առաջին շահութաբեր ֆիլմի դերասանուհի, իսկ 1947 թվականին դարձել է ԱՄՆ ամենաբարձր վարձատրվող դերասանուհին։ Նրա մեծ հաջողություն ունեցած ֆիլմերը եղել են «Մայրիկը եղել է զուգագուլպաներով» և «Ինչպե՞ս ամուսնանալ միլիոնատիրոջ հետ» (1953) կոմեդիան։ Վերջինս եղել է իր վերջին ֆիլմը։ 1955 թվականին, երբ «Fox» ընկերության հետ կնքած պայմանագրի ժամկետը ավարտվել է, լքել է կինոն և սկսել է նկարահանվել հեռուստատեսությունում և ելույթ է ունեցել թատրոնում։
1929-1939 թվականներ՝ գործունեության սկիզբ
1929 թվականին Գրեյբլը և մայրը տեղափոխվել են Հոլիվուդ։ Մայրը պրոդյուսերներին ու գործակալներին ստել է աղջկա իսկական տարիքը՝ ասելով, որ նա տասնհինգ տարեկան է, որպեսզի աղջկան աշխատանք տան։ Նույն թվականին «Երջանիկ օրեր» ֆիլմի երգչախմբում առաջին անգամ ելույթ է ունեցել։
13 տարեկանում Սեմուել Գոլդվինի հետ կնքել է պայմանագիր։
1939 թվականին նա պայմանագիր է կնքել «RKO Pictures»-ի հետ։ Ստուդիայում նրա առաջին ֆիլմը դարձել է «Ստաժավորում» (1932) ֆիլմը, որտեղ 14-ամյա Գրեյբլն իր առաջին նշանակալի դերն է խաղացել էկրանին։ Հաջորդ տարիների ընթացքում նա կրկին էպիզոդիկ դերեր է խաղացել ֆիլմերում, որտեղ նա նույնիսկ չի նշվել տիտրերում։ Բայց այդ նկարներից շատերը ստաղել են համաշխարհային ճանաչում՝ ինչպիսիք են « Կավալկադա » ֆիլմը (1933), որը նկարահանվել է նույնանուն պիեսի հիման վրա։ Այնուհետև հաջորդել են ավելի մեծ դերեր «Ուրախ ամուսնալուծվածը» (1934) և «Հետևելով նավատորմին» (1936) ֆիլմերում, որտեղ գլխավոր դերերը կատարել է այդ ժամանակ հայտնի Ջինջեր Ռոջերս և Ֆրեդ Ասթեր պարային զույգը։
Անձնական կյանք
Գրեյբլը ամուսնացել է 1937 թվականին Ջեքի Կուգանի հետ։ Կուգանը մեծ սթրես է ունեցել իր խորթ հոր՝ Բերնտշտեյնի հետ դատավարությունների պատճառով, նրա մանկության տարիներին աշխատած Ջեկիի փողերի կապակցությամբ, և զույգը բաժանվել է 1939 թվականին։ 1943 նա ամուսնացել է շեփորահար Հարրի Ջեյմսի հետ։
Մահ
Գրեյբլը մահացել է թոքերի քաղցկեղից 56 տարեկանում, Լոս Անջելեսում։ Նրա հուղարկավորությունը տեղի է ունեցել մահից երկու օր անց։ Ներկա են եղել  նախկին ամուսին Հարրի Ջեյմսը, ինչպես նաև Հոլիվուդի աստղեր Դորոթի Լամուրը, Շիրլի Բուտը, Միտցի Գեյնորը, Ջոնի Ռեյը, Դոն Ամիչին, Սիզար Ռոմերոն, Ջորջ Ռաֆտը, Էլիս Ֆեյը և Դեն Դեյլին։
Ժառանգություն
Կինոարտադրության մեջ ունեցած ներդրման համար Հոլիվուդյան փառքի ծառուղում արժանացել է աստղի։
Նրա հայտնի պինապ լուսանկարը «Time» ամսագիրը անվանել է ամբողջ ժամանակների 100 ամենաազդեցիկ լուսանկարներից մեկը։ Ավելի ուշ այս լուսանկարը «Life» ամսագրի կողմից ներառվել է «100 լուսանկար, որոնք փոխել են աշխարհը» ցանկում։
Ծանոթագրություններ
<references group="" responsive="1">
Արտաքին հղումներ
Կատեգորիա:Հոլիվուդյան փառքի ծառուղի Կատեգորիա:Դերասանուհիներ այբբենական կարգով Կատեգորիա:Բնօրինակում անաղբյուր հոդվածներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի պարուհիներ Կատեգորիա:Թատրոնի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի մոդելներ Կատեգորիա:Թոքի քաղցկեղից մահացածներ
Կըլթացնում են, արտորում
«Կըլթացնում են, արտորում», Հովհաննես Թումանյանի քառյակներից։
Պատմություն
Հովհաննես Թումանյանն այս քառյակը գրել է 1918 թվականի հունիսին։ Թումանյանի ընտանիքի արխիվում պահվում է չորս ինքնագիր։ Քառյակն առաջին անգամ տպագրվել է 1918 թվականի նոյեմբերի 2-ին Թիֆլիում լույս տեսնող «Միություն» շաբաթաթերթի 30-րդ համարում, այնուհետև Թիֆլիսում լույս տեսած «Քառյակներ» ժողովածուի 22-րդ էջում և Կ․ Պոլսում լույս տեսած «Բանաստեղծություններ» ժողովածուի 54-րդ էջում, ապա՝ Թումանյանի երկերի ժողովածուի առաջին հատորի 209֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից ։
Habertürk
Haberturk.com լրատվական կայքն իր գործունեությունը սկսել է 1999 թվականի նոյեմբերից։ Habertürk կայքի «կին» բանալի բաժնից բացվող Hthayat.haberturk.com կայքը սկսել է գործել 2011 թվականի սեպտեմբերի 28-ից։ Ըստ ամերիկյան Alexa ինտերնետային ընկերության 2018 թվականի դեկտեմբերի 16-ի տվյալների այցելուների քանակով այն Թուրքիայում զբաղեցնում է 760-րդ տեղը ։ Կայքի խմբագիրը Դամլա Չելիքթաբանն է։ Կայքն իր հրապարակումներում անդրադառնում է կին-տղամարդ հարաբերություններին, ամուսնության, առողջության, գեղեցկության, մոդայի, գնումների, անձնական խնամքի, երեխայի խնամքի վերաբերյալ թեմաների։  Կայքի «սպորտ» բաժինը պահանջված բաժին է։ Այնտեղ ներկայացվում է ոչ միայն ֆուտբոլի թուրքական ազգային առաջնության, այլ նաև եվրոպական առաջնությունների վերաբերյալ հրապարակումներ, ինչն էլ ապահովում է այցելուների մեծ թիվ։ Habertürk լրատվական կայքը պատկանում է Ciner Yayın Holding-ին, որն էլ պատկանում է Ciner Holdingին, որն իր մեջ ներառում է Ciner Enerji ve Madencilik Grubu, Ciner Cam ve Kimyasallar Grubu, Ciner Medya Grubu,Ciner Denizcilik Grubu  և այլ առևտրական ընկերություններ ։
Habertürk լրատվական կայքը աչքի չի ընկնում ընդդիմադիր հրապարակումներով և վերահսկվում է իշխանությունների կողմից։ Դրա ապացույցներից է «Ալո Ֆաթիհ» դեպքը, երբ 2014 թվականի փետրվարին գաղտնալսվել էր Ռ. Թ. Էրդողանի և թերթի այդ ժամանակվա ղեկավար Մեհմեթ Ֆաթիհ Սարաչի խոսակցությունը, որտեղ Էրդողանը հստակ ցուցումներ էր տվել վերջինիս ։
Ըստ ամերիկյան Alexa ինտերնետային ընկերության դեկտեմբերի 24-ի տվյալների՝ Habertürk-ն աշխարհում այցելուների թվով 1445-րդն է, իսկ Թուրքիայում՝ 29-րդը ։ Ըստ Wpmavi.com կայքի տվյալների էլ՝ Habertürk կայքի ամսական այցելուների թիվը 49,39 միլիոն է ։
= Ծանոթագրություններ =
Մայքլ Բաֆեր
Մայքլ Բաֆեր (Michael Buffer, ), բռնցքամարտի և ըմբշամարտի աշխարհում փորձառու կոնֆերանսիե։ Նա հայտնի է իր թևավոր խոսքով, որը կիրառում է ամեն մարտից առաջ «Let’s get ready to rumble!» («Պատրաստվե՛ք մարտին») և իրեն յուրահատուկ ձևով ներկայացնում է մարզիկներին։ Նա հատուկ հնչերանգով հայտարարում է մարզիկների անունները, ինչը նրա ձայնը ճանաչելի է դարձնում ամբողջ աշխարհում։
Բաֆերն իր հայտնի թևավոր խոսքերը "Let’s get ready to rumble" առաջին անգամ սկսել է կիրառել 1980-ական թվականներից։ Իսկ 1992 թվականից նա նոր շնչով սկսել է կիրառել այն։ ՀԻմա Բաֆերն այդ արտահայտությունն օգտագործում է գովազդային նպատակով՝ զանազան տարբերակներով, օրինակ՝ համակարգչային խաղերում։
Արտաքին հղումներ
Կատեգորիա:Ամերիկացի լրագրողներ Կատեգորիա:20-րդ դարի ամերիկացի դերասաններ Կատեգորիա:Ամերիկացի կինոդերասաններ
Շանիդար
Շանիդար, քարեդարյան հնավայր-քարայր Հայկական լեռնաշխարհի հարավարևելյան մասում, Տավրոս և Զագրոս լեռնաշղթաների միացման վայրում, Մեծ Զավ գետի վերին հոսանքի շրջանում (Ռևանդուզ քաղաքից 80 կմ հյուսիսարևմուտք)։
1951-1960 թվականներին պեղել է Կոլումբիայի (ԱՄՆ) համալսարանի արշավսախումբը։ Քարայրի առավելագույն բարձրությունը 8 մետր է, երկարությունը՝ 40 մետր, լայնությունը 4 մինչե 53, մուտքի լայնությունը՝ 25 մետր։ 14 մետր հաստությամբ նստվածքներն ընդգրկում են 4 մշակութային շերտ, վերին երկուսը վերաբերում են Էպիպալեոլիթին, նեոլիթին, ինչպես նաե հետագա մշակութային փուլերի, երրորդը (բարրադոսյան պալեոլիթյան մշակույթ) ունի 28—26 հազար, իսկ չորրորդը (պատկանում է մուստիերյան մշակույթին)՝ 100—40 հազար տարվա հնություն։ Ամերիկյան արշավախմբի պեղումների ժամանակ քարայրի ներկայիս մակերեսից 8 մ խորությամբ հայտնաբերվել է վյուրմյան վաղ սառցակալման շրջանի ստալագմիտային կեղև, որը գոյություն է ունեցել մոտավորապես 65,000 տարի առաջ։
Այդ շերտում բացվել է նեանդերթալյան երեխայի կմախք և քարե չորս ծայրապանակ, որոնք հիշեցնում են Քարմել լեռան քարայրի գործիքները։ Քարայրի տարբեր շերտերում գտնվել է պեղածո մարդկանց 6 կմախք, որոնց գոյության հարատևությունը հասնում է 20,000 տարվա՝ 65-60,000-ից մինչև 40-35,000 թվականներ։ Դրանք եղել են հորդաներով ապրող նեանդերթալյան մարդիկ, որոնք լիովին տիրապետել են կրակին և զբաղվել որսորդությամբ։ Այդ մասին են վկայում քարայրում հայտնաբերված կենդանական ոսկորները և օջախների մնացորդները։
Շանիդարը արժեքավոր է հատկապես հնէամարդաբանական հայտնագործություններով ստորին շերտում հայտնաբերվել են նեանդերթալյան մարդկանց (7 մեծահասակ և 2 երեխա) ոսկրային մնացորդներ։ Շանիդարի բնակիչները մարդաբանորեն առավել մոտ են դասական նեանդերթալյան մարդկանց։ Քարայրից 4 կիլոմետր հարավ գտնվում է մ․թ․ա․ մոտ 10-րդ հազարամյակին պատկանող Զավի-Չեմի-Շանիդար հնավայրը՝ մոտ 5 հեկտար տարածքով և 2 մետր առավելագույն հաստատությամբ մշակութային շերտով։ Այնտեղ բացվել են կլորավուն հատակագծով բնակարանների գլաքարե հիմքեր, հայտնաբերվել բուսական մթերքների մշակման և հավաքչության գործիքներ (կայծքար, ոսկոր)։
Կատեգորիա:Քարանձավներ այբբենական կարգով Կատեգորիա:Միջագետքի պատմություն Կատեգորիա:Իրաքի պատմություն Կատեգորիա:Պալեոլիթ
Բոտովո (գյուղ, Չեռնոգոլովկա քաղաքային օկրուգ)
Բոտովո (Ботово), գյուղ Ռուսաստանի Մոսկվայի մարզի Չեռնոգոլովկա քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 161 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Չեռնոգոլովկա քաղաքային օկրուգի բնակավայրեր
Իլյա Ֆրեզ
Իլյա Ֆրեզ (Фрэз, Илья Абрамович, ), խորհրդային և ռուս կինոռեժիսոր, սցենարիստ։ ԽՍՀՄ ժողովրդական արտիստ (1989 թվականին)։ ԽՍՀՄ Պետական մրցանակի դափնեկիր (1974 թվականին)։
Կենսագրություն
Իլյա Ֆրեզը ծնվել է 1909 թվականի օգոստոսի 20-ին (սեպտեմբերի 2)։
1926 թվականին ընկերների խորհրդով մեկնել է Մոսկվա, որպեսզի ընդունվի Կինոմատոգրաֆիայի պետական տեխնիկում (այժմ` Մոսկվայի Գերասիմովի անվան կինեմատոգրաֆիայի համառուսական պետական ինստիտուտ)։ Սակայն դերասան դառնալու առաջին փորձն անհաջող է անցել։
Մեկնել է Սանկտ Պետերբուրգ, որտեղ որպես ֆրեզորդ աշխատել է գործարանում, իսկ երեկոյան մասնակցել է Սանկտ Պետերբուրգյան աշխատանքային երիտասարդկան թատրոնի ներկայացումներին (Բալթիկայի տուն)։
1928 թվականին ընդունվել է Սանկտ Պետերբուրգի բեմական արվեստի տեխնիկում (այժմ` Ռուսական բեմական արվեստի պետական համալսարան), կինոյի բաժնի դերասանական խումբ, որը գլխավորում էր Գրիգորի Կոզինցևը։
1931 թվականին սկսել է աշխատել որպես ռեժիսորի օգնական «Լենֆիլմ» կինոստուդիայում` Գեորգի Կոզինցևի և Լեոնիդ Տրաուբերգ մոտ։ Առաջին ֆիլմը, որի աշխատանքներին նա մասնակցություն է ունեցել, դարձել է «Միայնակ» ֆիլմը։ 1932 թվականին ավարտել է կինոյի բաժինը, իսկ 1935 թվականին այդ ուսումնական հաստատության ռեժիսորական բաժինը, Բ. Դմոխովսկու արհեստանոցը։ Բարձրագույն կրթության դպրոցը, ինչպես հիշում էր Իլյա Ֆրեզը, նա անցել է` աշխատելով Գեորգի Կոզինցևի և Լեոնիդ Տրաուբերգի հետ Մաքսիմի մասին եռագրության վրա (1934-1938 թվականներին)։
1941 թվականի աշնանը կինոստուդիայի հետ տարհանվել են շրջափակված Լենինգրադից Ալմաթի ։
1943 թվականին Զոյա Կոսմոդեմյանսկայայի մասին ֆիլմի նկարահանման ընթացքում ռեժիսոր Լեո Արնշտամը տեղափոխվել է «Սոզդետֆիլմ» կինոստուդիա (1948 թվականից` Մաքսիմ Գորկու անվան կինոստուդիա)։ Նրա առաջին ինքնուրույն ռեժիսորական աշխատանքները դառնում են «Փիղը և պարանը» և «Առաջին դասարանցին» ֆիլմերը, որոնցից հետո «համաշխարհաքաղաքացիություն դեմ պայքարի» ալիքի տակ նրան հեռացնում են ստուդիայից։
1948-1953 թվականին աշխատել է կիևյան և մոսկովյան ստուդիաներում, գիտահանրամատչելի ֆիլմերի վրա։
1953 թվականին վերադարձել է Մ. Գորկու անվան կինոստուդիա, որտեղ աշխատել է մինչև իր կյանքի վերջին տարիները։
Եղել է խորհրդային առաջատար ռեժիսորներից մեկը, որը նկարահանել է ֆիլմեր երեխաների և անչափահասների մասին, որին հավասարապես հաջողվել են թե՛ երեխաների մասին կատակերգական ֆիլմերը, թե՛ մեծանալու և աշխարհի հետ բախման թեմային նվիրված լուրջ սյուժեով աշխատանքներ։ Նրան միջազգային ճանաչում է բերել «Ես գնեցի հայրիկին» («Դիմկա») ֆիլմը։ Մեծ հետաքրքրությամբ հանդիսատեսն ընդունել է 1967 թվականին լույս ընծայած պատանեկան սիրո թեման շոշափող «Սիրել եմ ձեզ» ֆիլմը, իսկ քնարերգական «Տարօրինակը հինգի «Բ»-ից» ֆիլմը, որը շոշափում է տասներկուամյա հերոսի բարդ ներաշխարհը, դարձել է ռեժիսորի լավագույն աշխատանքներից մեկը։ Մինչև այժմ ճանաչում է վայելում հեքիաթային «Դեղին ճամպրուկի արկածները» կատակերգությունը, որն աչքի է ընկնում Տ. Պելտցերի և Ե. Լեբեդևայի դերասանական հետաքրքիր աշխատանքով։
1971-1972 թվականներին ղեկավարել է Սցենարիստների և ռեժիսորների բարձրագույն դասընթացների ռեժիսորական արհեստանոցը ։
Մեղմ հումորով և բանաստեղծականությամբ աչքի են ընկնում «Դուք նույնիսկ չեք երազել...» և «Նկարներ» ֆիլմերը, որոնք ռեժիսորը նկարահանել է ըստ Գ. Շերբակովայի ստեղծագործությունների, 1980-ական թվականների առաջին կեսերին։ Իր ֆիլմերից մի քանիսում հանդես է եկել որպես իր ֆիլմերի համահեղինակ։
Եղել է ԽՍՀՄ կինոմատոգրաֆիստների միության անդամ։
Մահացել է 1994 թվականի հունիսի 22-ին, Մոսկվայում։ Թաղված է Կունցևյան գերազմանոցում։
Ընտանիք
Կինոռեժիսորի ծնողները արվեստից շատ հեռու էին (հայրը ծառայել է անտառտնտեսությունում, մայրը տնային տնտեսուհի էր), սակայն չեն խոչընդոտել իրենց հինգ որդիների թատերական հետաքրքրություններին։ Մեծ եղբայրը` Գեորգի Ռաբինովիչը (բեմական անունը` Ցվի Ռաֆայել, 1898-1984 թվականներ), 1918-1924 թվականներին եղել է եվրոպական «Հաբիմա թատրոնի» դերասան (ավելի ուշ Իսրայելի կինոդերասան), քույրը (Այսեդորա Դունկանի աշակերտուհին) մասնակցել է ներկայացումների, որը կազմակերպել է հայտնի պարուհին։ Կրտսեր եղբայրը` Ալեքսանդր Աբրամովը, հետագայում դարձել է «Լենֆիլմ» կինոստուդիայի ռեժիսոր։
Արտաքին հղումներ
Կատեգորիա:Ռուս կինոռեժիսորներ Կատեգորիա:Ռուս սցենարիստներ
Նարյան Մար
Նարյան Մար (Нарья́н-Мар, նենեցերեն՝ Няръянa мар - կարմիր քաղաք), քաղաք (1935 թ.-ից), Ռուսաստանի Դաշնության Արխանգելսկի մարզում, Նենեցյան ինքնավար օկրուգի վարչական կենտրոնը։ Նավահանգիստ է Պեչորայի աջ ափին։ Հիմնադրվել է 1933 թ.-ին։ Կան մսի և ձկան մշակման կոմբինատներ, անտառասղոցման, յուղի գործարաններ, անասնաբուծական-անասնաբուժական տեխնիկում, մանկավարժական ուսումնարան, հայրենագիտական թանգարան։
Ծանոթագրություններ
Կատեգորիա:Ռուսաստանի քաղաքներ
Վզակ
Վզակ, գյուղակ Արևմտյան Հայաստանում, Էրզրումի վիլայեթի Դիադինի գավառակում ։ Գտնվում էր Գայալտու լճից 10 կմ արևելք, Դիադին քաղաքից 10 կմ հյուսիս։
Բնակչություն
XX դարի սկզբին ուներ 6 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Կապիտալը 21-րդ դարում
«Կապիտալը 21-րդ դարում» (Le Capital au XXIᵉ siècle), ֆրանսիացի տնտեսագետ Թոմ Պիկետիի գիրքը տնտեսական անհավասարության մասին Եվրոպայում և ԱՄՆ-ում՝ սկսած 18-րդ դարից։ 2013 թվականի օգոստոսին հրատարակվել է ֆրանսերեն, 2014 թվականի ապրիլին՝ անգլերեն ։ Գրքի կենտրոնական թեզն այն է, որ երբ կապիտալի (r) եկամտաբերությունը երկարաժամկետ հեռանկարում գերազանցում է տնտեսական աճի տեմպը (g), արդյունքը հարստության կենտրոնացումն է, և հարստության այս անհավասար բաշխումը առաջացնում է սոցիալական և տնտեսական անկայունություն։ Պիկետին առաջարկում է ստեղծել հարստության պրոգրեսիվ հարկերի գլոբալ համակարգ՝ հավասարության պայմաններ ապահովելու և հարստության առյուծի բաժինը բացարձակ փոքրամասնության վերահսկողության տակ չհայտնվելու համար։
2014 թվականի կեսերի դրությամբ գրքի ֆրանսերեն հրատարակությունը վաճառվել է 50,000 օրինակով, 2014 թվականի ապրիլի 24-ի անգլերեն հրատարակությունը՝ 80,000 տպագիր և ավելի քան 13,000 թվային օրինակով։ Հարվարդի համալսարանի հրատարակչությունը նախատեսում է վաճառել լրացուցիչ 200,000 օրինակ ։ 2014 թվականի մայիսի 18-ին գիրքը զբաղեցրել է առաջին տեղը Նյու Յորք Թայմսի («New York Times») բեսթսելլերների ցանկում։ Գիրքը ռուսերեն լույս է տեսել 2015 թվականին ։
2019 թվականի վերջի դրությամբ գիրքն ուներ ավելի քան 2,5 միլիոն օրինակ ընդհանուր տպաքանակ 40 լեզուներով ։ 2019 թվականի սեպտեմբերին թողարկվել է «Կապիտալ և գաղափարախոսություն» վերնագրով «Կապիտալը 21-րդ դարում» գրքի շարունակությունը։
Գրքի բովանդակությունը
Գրքի կենտրոնական թեզն այն է, որ անհավասարությունը պատահական չէ, այլ կապիտալիզմի անհրաժեշտ հատկանիշն է և կարող է կանխվել միայն պետական միջամտությամբ ։ Գրքում ասվում է, որ կապիտալիզմը, եթե չբարեփոխվի, կարող է վտանգել ժողովրդավարությունը ։ Պիկետին իր փաստարկը հիմնում է բանաձևի վրա, որը հաստատում է կապիտալի եկամտաբերության փոխարժեքի (r,  rate of return on capital) և տնտեսական աճի մակարդակի (g,  rate of economic growth) հարաբերակցությունը, որտեղ r-ը ներառում է շահույթը, դիվիդենդները, տոկոսագումարները, վարձավճարները և այլն։ Իսկ g-ն չափվում է որպես եկամտի (income) կամ արտադրանքի (output) աճ։ Նա պնդում է, որ այն ժամանակաշրջաններում, երբ աճը ցածր է, հարստությունը հակված է ավելի արագ կուտակվելու r-ից (այսինքն, կապիտալի շահույթից), քան աշխատուժից ստացված եկամուտից, և այդպիսով կենտրոնանում է վերին դեցիլի կամ նույնիսկ վերին ցենտիլի ձեռքերում՝ մեծացնելով անհավասարությունը։ Այսպիսով, դիվերգենցիայի ( , տարամիտում, անջատում ) և հարստության ավելի մեծ անհավասարության հիմնական աղբյուրը կարող է արտահայտվել մաթեմատիկական անհավասարությամբ՝ r > g: Պիկետին հարստության ժառանգումը դիտարկում է նույն բանաձեւով։
Գրքի հեղինակը պնդում է, որ պատմականորեն Եվրոպայում և ԱՄՆ-ում աճող անհավասարության միտում կար, որը շրջվեց 1913-1970 թվականներին մի քանի եզակի հանգամանքների պատճառով՝ երկու համաշխարհային պատերազմներ, Մեծ դեպրեսիա և հսկայական պետական ​​պարտքի հետևանքով առաջացած անկում։ Այս հանգամանքները ոչնչացրեցին մեծ հարստություն, հատկապես՝ էլիտաների հարստությունը։ Այս իրադարձությունները դրդել են կառավարություններին քայլեր ձեռնարկել եկամուտների վերաբաշխման ուղղությամբ, բացի այդ, արագ տնտեսական աճը հանգեցրել է ժառանգական հարստության դերի նվազմանը ։
Ավելին, հեղինակը պնդում է, որ աշխարհը վերադառնում է «ժառանգական կապիտալիզմին» («patrimonial capitalism»), որտեղ տնտեսության մեծ մասը վերահսկվում է ժառանգական կապիտալի կողմից, և որ նրա հզորությունը մեծանում է, ինչը հանգեցնում է օլիգարխիայի ։ Կուտակված կապիտալի վրա հիմնված քարացած դասակարգային կառուցվածք ունեցող հասարակությունը պատկերացնելու համար Պիկետին օրինակներ է օգտագործում Օնորե դը Բալզակի, Ջեյն Օսթինի և Հենրի Ջեյմսի գրական ստեղծագործություններից :Պիկետիի առաջարկների համաձայն՝ տարեկան մինչև 2 տոկոս հարստության համաշխարհային հարկը, որը զուգորդվում է մինչև 80 տոկոս պրոգրեսիվ եկամտահարկի հետ, կնվազեցնի անհավասարությունը ։
Արձագանքներ
Ըստ Տնտեսագիտության Նոբելյան մրցանակակիր Ռոբերտ Սոլոուի, Պիկետին «նոր և հզոր ներդրում է ունեցել հին հարցի մեջ. քանի դեռ եկամտաբերությունը գերազանցում է աճի տեմպերը, հարուստների եկամուտն ու կապիտալը կաճի ավելի արագ, քան սովորական աշխատանքային եկամուտը» ։
Ֆրանսիացի պատմաբան և քաղաքագետ Էմանուել Թոդը «Կապիտալը 21-րդ դարում» գիրքը անվանել է «գլուխգործոց» և «գիրք, որը համաշխարհային տնտեսական և սոցիալական էվոլյուցիայի աղբյուրն է» ։
Քննադատություն
Որոշ քննադատներ Պիկետիին մեղադրում է անհավասարությունը իր վերլուծության կենտրոնում դնելու համար՝ առանց որևէ բացատրության, թե ինչու։ Ըստ Մարտին Վուլֆի, Պիկետին միայն ենթադրում է, որ անհավասարությունը կարևոր է, բայց ոչ մի տեղ չի բացատրում, թե ինչու, այլ միայն ցույց է տալիս, որ այն գոյություն ունի և խորանում է ։
2014 թվականի մայիսի 23-ին Financial Times-ի (FT) տնտեսական նորությունների խմբագիր Քրիս Ջայլսը մատնանշեց այն, ինչ նա անվանեց «անբացատրելի սխալներ» Պիկետիի տվյալների մեջ, մասնավորապես՝ կապված հարստության աճող անհավասարության հետ՝ սկսած 1970-ականներից     ։
Պիկետին պատասխան գրեց՝ պաշտպանելով իր եզրակացությունները և պնդելով, որ վերջին հետազոտությունը (նա մեջբերում է Էմանուել Սաեսի և Գաբրիել Զուկմանի 2014 թվականի մարտի շնորհանդեսը՝ «The Distribution of US Wealth, Capital Income and Returns since 1913», սատարում է իր բացահայտումները հարստության աճող անհավասարության և նույնիսկ ցույց են տալիս ԱՄՆ-ում անհավասարության ավելի մեծ աճ, քան իր գրքում ։ Ֆրանսպրեսին (Agence France-Presse, AFP) տված հարցազրույցում նա մեղադրեց FT-ին «անազնիվ քննադատության» մեջ և ասաց, որ Ջայլսի հոդվածը «ծիծաղելի էր, քանի որ մնացած բոլոր հրապարակումները խոստովանում են, որ ամենամեծ հարստությունն ավելի արագ է աճում» ։
Արտաքին հղումներ
Կատեգորիա:Տնտեսագիտություն Կատեգորիա:Կապիտալիզմ Կատեգորիա:Սոցիալական անհավասարություն
Բերեզովկա (գյուղ, Զոլոչևի շրջան)
Բերեզովկա (Березівка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1724 թվականին։
2001 թվականի տվյալներով Բերեզովկա գյուղում բնակվում էր 144 մարդ։ Բնակավայրը զբաղեցնում է 0,91 կմ² տարածք։ Բնակչության խտությունը կազմում էր 158,24 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1724 թվականին հիմնադրված բնակավայրեր
Կարբոնյանո
Կարբոնյանո (Carbognano), համայնք Իտալիայի Լացիո մարզի Վիտերբո գավառում ։
Բնակչությունը կազմում է 1918 մարդ (ըստ 2001 թվականի տվյալների), բնակչության խտությունը՝ 111,19 մարդ/կմ²։ Տարածքը կազմում է 17,25 կմ²։ Փոստային ինդեքսը 01030 է, իսկ հեռախոսային կոդը՝ 0761։
Քաղաքի հովանավոր սուրբը համարվում է Սուրբ Անաստասիոն (Sant'Anastasio), որի տոնը նշվում է ամեն տարի սեպտեմբերի 3-ին։
Ծանոթագրություններ
Կատեգորիա:Իտալիայի բնակավայրեր
Ecocash
EcoCash, բջջային հեռախոսից դրամական փոխանցումների, ֆինանսավորման և միկրոֆինանսավորման ծառայություն, գործարկվել է 2011 թվականին Econet Wireless ընկերության կողմից Զիմբաբվեում   ։ Հարթակը դարձել Է Զիմբաբվեի կառավարության թիրախը․ Ընկերության գլխամասային գրասենյակը գտնվում է EcoCash Holdings-ի կենտրոնակայանում ։
Econet-ը թույլ է տալիս օգտվողներին բջջային հեռախոսից մուտքագրել, հետ վերցնել, գումար փոխանցել և վճարել ապրանքների և ծառայությունների համար, ներառյալ կոմունալ վճարումները։ Օգտագործողները կարող են նաև ձեռք բերել նախապես վճարված եթերաժամ կամ տվյալների փաթեթներ իրենց կամ այլ օգտվողների համար։ Օգտագործողները կարող են նաև փոխանակել պահված բջջային գումարը կանխիկի հետ։ Յուրաքանչյուր ծառայության համար վճարը գանձվում է անմիջապես բջջային հեռախոսում պահված հաշվից, որին հասանելիությունը կատարվում է փին կոդի միջոցով ։ Օգտագործողները կարող են գումար մուտքագրել և հետ վերցնել, գումար փոխանցել այլ օգտվողներին, վճարել հաշիվներ, ներառյալ ջուրը, էլեկտրաէներգիան, կաբելային հեռուստատեսությունը, արբանյակային կապը և ուսման վարձը, ձեռք բերել եթերաժամանակ և գումար փոխանցել ծառայության և սովորական բանկային հաշվի միջև ։ EcoCash-ը տրամադրում է միջազգային դրամական փոխանցումների ծառայություններ՝ MoneyGram-ի նման խոշորագույն համաշխարհային դրամական փոխանցումների գործընկերների հետ համագործակցությամբ և PayPal-ի  ։
Հաղորդվում է, որ 2017 թվականի նոյեմբերի դրությամբ EcoCash-ն ունեցել է 6,7 միլիոն գրանցված օգտվող, համեմատած երկրում 2 միլիոն սովորական բանկային հաշիվների սեփականատերերի հետ ։ Այն ժամանակ վերահսկում էր Զիմբաբվեի բջջային փողի շուկայի 99,8 տոկոսը ։ Իր գոյության առաջին վեց տարիների ընթացքում ծառայությունը մշակել է ավելի քան 23 միլիարդ դոլար ։ 2017 թվականին Զիմբաբվեի ՀՆԱ-ն գնահատվել է 22 միլիարդ ԱՄՆ դոլար ։
1.1 Վաղ պատմություն
Էկոնետ Wireless Zimbabwe անլար կապի ընկերությունը, որը հիմնված է Զիմբաբվեում, 2011 թվականին հայտարարեց բջջային դրամական փոխանցումների ծառայության գործարկման մասին, որը կոչվում է EcoCash ։ Ծառայությունը հիմնականում ուղղված էր Econet-ի բաժանորդներին, ովքեր տեքստային հաղորդագրությունների միջոցով գումար էին ուղարկում այն ստացողներին, ովքեր կանխիկացնում էին EcoCash գործակալությունից ։ Խոշոր առևտրային ցանցերը, ինչպիսիք են OK Zimbabwe-ը և TM Supermarket-ը, ներգրավվել են որպես գործընկերներ՝ կանխիկացման և դուրսբերման գործառնությունները հեշտացնելու համար ։ Փոքր և միջին ձեռնարկությունները նույնպես ներգրավվել են որպես ծառայության գործընկերներ՝ ծառայության հասանելիությունն ու մատչելիությունն ընդլայնելու համար ։
Մակարովսկոե (գյուղ, Սանդովսկի շրջան)
Մակարովսկոե (Макаровское), գյուղ Ռուսաստանի Տվերի մարզի Սանդովսկի շրջանի կազմում։
Բնակչությունը վերջին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Սանդովսկի շրջանի բնակավայրեր
Բանվոր (թերթ, Թեհրան)
«Բանվոր», շաբաթաթերթ։
Պատմություն
Լույս է տեսել 1923–1925 թվականներին Թեհրանում։
Արտոնատեր՝ Ծերուն Գինոսյան, հրատարակել է խմբագրական խորհուրդը։
Լուսաբանել է Իրանի բանվորների և գյուղացիների (հատկապես՝ հայերի) կյանքը, անդրադարձել կրթադաստիարակչական հարցերին և հայկական դպրոցներին, հասարակական կյանքի դժվարություններին, մեծ տեղ է հատկացրել Խորհրդային Հայաստանի մշակույթի, գիտության և շինության ձեռքբերումներին։
Ելենա Բասեսկու
Ելենա Բասեսկու (Elena Băsescu, ), ռումինացի քաղաքական գործիչ, Ռումինիայի դեմոկրատական լիբերալ կուսակցության երիտասարդական թևի նախագահ մինչև 2013 թվականը, Եվրախորհրդարանի պատգամավոր 2009-2014 թվականներին։ Ռումինիայի ժողովրդական շարժման անդամ։
Կենսագրություն
Ծնվել է 1980 թվականի ապրիլի 24-ին Կոնստանցայում Ռումինիայի ապագա նախագահ Տրայան Բասեսկուի ընտանիքում։ 1999-2004 թվականներին սովորել է Վիրջինիայի Ջեյմս Մեդիսոն համալսարանում։ Ավարտելուց հետո նա ստացել է տնտեսագիտության և ֆինանսների բակալավրի կոչում։ Դրանից հետո 2005-2007 թվականներին սովորել է Բուխարեստի Քաղաքական և վարչական հետազոտությունների ազգային դպրոցում, ստացել է քաղաքագիտության մագիստրոսի կոչում ։ Փորձել է իրեն որպես թոփ մոդել։
2008 թվականին Ռումինիայի Դեմոկրատական լիբերալ կուսակցության երիտասարդական թևի ղեկավար Մոնիկա Յակոբ Ռիձին (Monica Iacob Ridzi) Բասեսկուին աշխատանքի է ընդունել որպես Եվրախորհրդարանի պրակտիկանտ ։ Աշխատանքը սկսելով 2008 թվականի սեպտեմբերի 1-ից՝ Բասեսկուն մասնակցել է Եվրախորհրդարանի հանձնաժողովին, բանավեճերին, ուսումնասիրել գրասենյակային աշխատանքը և զեկույցներ գրելու կարգը ։
2009 թվականի մայիսի 28-ին Եվրախորհրդարանի նախընտրական քարոզարշավի ժամանակ Բասեսկուի շուրջ սկանդալ բռնկվեց այն բանից հետո, երբ նրան հրավիրեցին մասնակցելու Antena 2 հեռուստաալիքի «Դժվար խոսակցություն» հեռուստածրագրին։ Հաղորդավարուհին հարցրեց, թե ինչպես է արձագանքում Եվրամիության քաղաքականության վիճահարույց կողմերին, օրինակ՝ թեթեւ թմրամիջոցների օրինականացման վերաբերյալ, եթե ընտրվի Եվրախորհրդարանում։ Դրան Ելենան պատասխանել է, որ ամենայն հավանականությամբ կաջակցի մարիխուանայի օրինականացմանը։ Հաջորդ օրը ռումինական մամուլը կրկնեց նրա խոսքերը, ինչը բուռն քննարկումների տեղիք տվեց հասարակության մեջ։ Դրանից հետո Բասեսկուն հայտարարություն է տարածել և հերքել իր նախկին մեկնաբանությունները՝ ընդգծելով, որ Ռումինիայում մարիխուանան չի կարող օրինականացվել՝ անկախ այն բանից, թե այս տեսակի թմրամիջոցը բացասաբար է ազդում օրգանիզմի վրա, թե ոչ ։Չնայած նախընտրական քարոզարշավի դժվարություններին, 2009 թվականի հուլիսի 14-ին նա ընտրվել է Եվրախորհրդարանում՝ որպես անկախ թեկնածու ։ Աշխատանքի ընթացքում եղել է երեք պատվիրակությունների անդամ՝ Իսրայելի հետ հարաբերությունների պատվիրակություն (D-IL), ԵՄ-Մոլդովա խորհրդարանական համագործակցության կոմիտեում պատվիրակություն (D-MD) և ԱՄՆ-ի հետ հարաբերությունների պատվիրակություն (D-US) ։ 2017 թվականից նա աշխատում է Ռումինիայի Առևտրաարդյունաբերական պալատում ։
Ընտանիք
Ամուսինը՝ Բոգդան Իոնեսկու։ Ունեն երկու երեխաներ՝ Սոֆիա և Տրայանոս ։ 2016 թվականին զույգը հայտարարեց ամուսնալուծության մասին։ Կողմերի պայմանավորվածության համաձայն՝ Իոնեսկուն ամսական 1200 եվրոյի չափով ալիմենտ է վճարելու, ինչպես նաև երեխաների կրթության բոլոր ծախսերը ։
Հենրիխ Ադամսոն
Հենրիխ Ամանդուս Ադամսոն (էստոներեն՝ Amandus Heinrich Adamson, ), էստոնացի ակադեմիկոս, քանդակագործ։ 1876-1879 թվականներին սովորել է Սանկտ Պետերբուրգի գեղարվեստի ակադեմիայում։ 1886-1891 թվականներին աշխատել է Փարիզում, ապա Էստոնիայում։ Հայտնի է Ադամսոնի «Ռուսալկա» խորտակված զրահանավի հուշարձանը (1902, Տալլին)։ Քանդակել է մահարձաններ, բրոնզյա, մարմարյա, փայտյա, ճենապակյա արձանիկներ, կատարել ճարտարապետական շինությունների ձևավորումներ։
Արտաքին հղումներ
Կատեգորիա:Էստոնացի քանդակագործներ Կատեգորիա:20-րդ դարի քանդակագործներ
Թագավոր․ հավերժական միապետ
«Թագավոր․ հավերժական միապետ» (The King: Eternal Monarch,), հարավկորեական հեռուստասերիալ ։ Գլխավոր դերերում հանդես են եկել Չժոն Յին Չհեն, Լի Մին Հոն, Ի Ջունգ Ջինը, Կիմ Կյոն Նամը։ Թողարկվել է 2020 թվականի ապրիլի 17-ից մինչև հունիսի 12-ը SBS ալիքով  ։
Սյուժե
Ժամանակակից կորեական թագավորության կայսր Լի Գոնը փորձում է անցնել այլընտրանքային իրականության արգելքը, որտեղ թագավորության փոխարեն Կորեայի Հանրապետությունն է։ Նա հանդիպում է խուզարկու Չոն Տե Իլին, որին ճանաչում է անձնական վկայականով, որը նա ստացել էր իր մանկության շրջադարձային պահին՝ իր հոր սպանության ժամանակ ։ Լի Գոնի արյունակից հորեղբայրը, Լի Լիմը, որը սպանել էր նախորդ թագավոր Լիհոյին (Լի գոնի հորը), թաքնվում է և հավաքում բանակ՝ ճանապարհորդելով երկու զուգահեռ աշխարհների միջև։
Թողարկում
Հեռուստասերիալը թողարկվել է ուրբաթ և շաբաթ SBS հեռուստաալիքով։ 2020 թվականի ապրիլի 17-ից մինչև հունիսի 12-ը ցուցադրվել է 16 սերիա։
Ծանոթագրություններ
<references group="" responsive="1">
Արտաքին հղումներ
Կատեգորիա:Հարավկորեական դրամա հեռուստասերիալներ Կատեգորիա:Կորեերեն հեռուստասերիալներ Կատեգորիա:Հարավկորեական հեռուստասերիալներ Կատեգորիա:Հարավկորեական պատմական հեռուստասերիալներ
Բերանն արնոտ մարդակերը էն անբան
«Բերանն արնոտ մարդակերը էն անբան», Հովհաննես Թումանյանի քառյակներից։
Պատմություն
Հովհաննես Թումանյանն այս քառյակը գրել է 1918 թվականի նոյեմբերին։ Թումանյանի ընտանիքի արխիվում պահվում է երկու ինքնագիր։ Քառյակն առաջին անգամ տպագրվել է Թիֆլիսում լույս տեսած «Քառյակներ» ժողովածուի 23֊րդ էջում, այնուհետև 1922 թվականին Թիֆլիսում լույս տեսած Սուրխաթյանի «Գրական գոհարներ» ժողովածուի 498֊րդ էջում և Կ․ Պոլսում լույս տեսած «Բանաստեղծություններ» ժողովածուի 51֊րդ էջում, ապա՝ Թումանյանի երկերի ժողովածուի առաջին հատորի 209֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից ։
Ծանոթագրություններ
Կատեգորիա:Հովհաննես Թումանյանի քառյակներ
Բոր (գյուղ, Գատչինսկի շրջան)
Բոր (Бор), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 61 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Միխլին (գյուղ, Գորոխովի շրջան)
Միխլին (Михлин), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1433 թվականին։
2001 թվականի տվյալներով Միխլին գյուղում բնակվում էր 325 մարդ։ Բնակավայրը զբաղեցնում է 9,15 կմ² տարածք։ Բնակչության խտությունը կազմում էր 35,52 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1433 թվականին հիմնադրված բնակավայրեր
ԿՈՆԿԱԿԱՖ-ի առաջնություն 1973 (ընտրական մրցաշար)
1973 թ. ԿՈՆԿԱԿԱՖ-ի առաջնության ընտրական մրցաշարն անցկացվեց մեկ փուլով՝ միաժամանակ հանդիսանալով 1974 թ. աշխարհի առաջնության ԿՈՆԿԱԿԱՖ-ի գոտու ընտրական մրցաշարի առաջին փուլը։ Ուղեգրերը խաղարկվեցին վեց ընտրական խմբերում, որտեղ հավաքականները միմյանց հետ հանդիպեցին երկուական անգամ՝ տանը և դրսում։
Ընտրական խումբ 1
Հանդիպումների արդյունքները
ն ստացավ եզրափակիչ մրցաշարի ուղեգիր։
Ընտրական խումբ 2
Հանդիպումների արդյունքները
ն ստացավ եզրափակիչ մրցաշարի ուղեգիր։
Ընտրական խումբ 3
Հանդիպումների արդյունքները
ը ստացավ եզրափակիչ մրցաշարի ուղեգիր։
Ընտրական խումբ 4
ն հրաժարվեց մասնակցությունից։
ը ստացան եզրափակիչ մրցաշարի ուղեգիր։
Ընտրական խումբ 5
Հանդիպումների արդյունքները
ն ստացավ եզրափակիչ մրցաշարի ուղեգիր։
Ընտրական խումբ 6
Հանդիպումների արդյունքները
ն ստացավ եզրափակիչ մրցաշարի ուղեգիր։
Հղումներ
Կատեգորիա:ԿՈՆԿԱԿԱՖ-ի ոսկե գավաթ (ընտրական մրցաշար) Կատեգորիա:Ֆուտբոլի աշխարհի առաջնություն (ԿՈՆԿԱԿԱՖ-ի ընտրական գոտի) Կատեգորիա:ԿՈՆԿԱԿԱՖ-ի ոսկե գավաթ
Ներքնազգեստ
Ներքնազգեստ ` հագուստ, կրում են մարմնի վրա և նախատեսված էր հիգիենա պահելու համար։
Հին աշխարհ և հնություն
Հին Եգիպտոսում ազդրերը ծածկող փաթաթաշորը` սխենտի, հագուստի հիմնական մասն էր կազմում, ավելի կոնկրետ` այն տղամարդկանց միակ հագուստն էր։ Հին թագավորության ժամանակ այն իրենից ներկայացնում էր կտորի շերտ, որը փաթաթում էին ազդրերի շուրջը և ամրացնում էին մեջքին գոտիով։ Ստորին դասի ներկայացուցիչները (զինվորներ, աշխատավորներ, արհեստավորներ և այլն) փաթաթանը կրում էին գոտիի տեսքով, որը առջևի մասից ուներ կոպիտ կտորի կտոր ։ Կային նաև ազդրային փաթաթաներ, որոնք արտաքնապես նման էր  ժամանակակից ներքնազգեստին։ Այն ուներ հետևյալ տեսքը`  կտորի մեծ մասը ծածկում էր հետույքը  և ծայրերով միանում էր մեջքին, առավել քիչ մասը թողնում էին ոտքերի միջև և կապում էին նույն կերպ։ Կաշվե փաթաթաշորերը, որոնք, ըստ երևույթի, Եգիպտոս էին  բերվել Նուբիայից , հաճախակի կրում էին կտորե հանգույցներով ։ Կանայք ազդրերը ծածկում էին ցածր գոտիով, որին ամրացվում էր առջևի մասից բաց թողնված կտորը` նման կերպ հագնվում էին պարուհիները և ստրուկները ։
Միջնադար
Միջնադարում տղամարդկանց ներքնաշորի դեր կատարում էր բրեն` սպիտակ կամ ոչ սպիտակ վուշե վարտիքներ, իրանի մոտ հավաքված և լարով ամրացված։ Վերնամասում կրում էին զուգագուլպաներ` կարճ, կիպ վարտիքներ, որոնք գոտկատեղին ամրակապվում էին ։ Վաղ միջնադարում բրեն հասնում էր մինչև ծնկները, սակայն ժամանակի ընթացքում դրանք կարճացվեցին և XV դարում հանդես եկավ բրեյի նոր տեսակ, որը հիշեցնում էր շորտեր ։ Բացի այդ և տղամարդիկ և կանայք կրում էին կամիզու`  վուշե վերնաշապիկ, բամբակյա կամ բրդե գործվածքից, երկար, նեղ թևքերով և վզամասում կլոր կտրվածքով։ Կանանցի կամիզուն հասնում էր մինչև ոտքի կոճերը, իսկ տղամարդկանցը` սեպաձև էր և ծածկում էր կոնքերի հատվածը։ Կամիզուն ընդարձակ էր և ամրանում էր  մարմնին քուղակապի օգնությամբ, որը կտորը հավաքում էր կոնքերին։ Կար կանանցի առանց թևքերի կամիզու, որոնք ամրացվում էին ուսերին ձգակապով, և այն իր կառուցվածքով հիշեցնում էր ժամանակակից վերնաշապիկները։ Դարաշրջանի ավարտին ուշ միջնադարի ազնվականների (հատկապես Իսպանիայում) կամիզուները  զարդարվում էին մետաքսե ասեղնագրոծությամբ ոսկե կամ արծաթյա թելերով, սակայն այս հարցի վերաբերյալ կան տարբեր կարծիքներ, քանի որ միջնադարի տարբեր փուլերում եղել է տարբեր տեսակի կամիզուներ։
Կամիզուները և բրեները համանման չեն  ժամանակակից հագուստին։  Վերնահագուստը ծածկում էր մարմինը մասամբ, բացի այդ, դրանք կապ չունեին ամոթի վերաբերյալ եղած ժամանակակից պատկերացումներին` քրիստոնյաները դաշտում աշխատելիս կրում էին  բրեն որպես հագուստի մաս։